Նատալյա Պոնսե դե Լեոն Իսրայելում ՄԱՇԱՎ կին առաջնորդների 30-րդ միջազգային համաժողովին, մայիս, 2018թվական։
**Նատալյա Պոնսե դե Լեոն** (իսպ.՝ Natalia Ponce de León,օգոստոսի 8, 1980(1980-08-08), Բոգոտա, Կոլումբիա), կոլումբիացի կին Բոգոտայից։ Նա հանցագործության զոհ Է դարձել, բայց ողջ է մնացել և հաջողությամբ պայքարել է իր երկրում թթվով հարձակում գործադրողների դեմ օրենքի համար։ 2016 թվականին ընդգրկվել է BBC-ի 100 կանանց ցուցակում։ Նա Բոգոտայի Գրանկոլոմբիանոյի պոլիտեխնիկական համալսարանում ունի կինոգիտության բակալավրի աստիճան։

Հարձակում
---------

Բոգոտայում ծնված Պոնսե դե Լեոնը վերադարձել է հայրենիք՝ որոշ ժամանակ ապրելով Լոնդոնում, որտեղ նա անգլերեն է սովորել և ռեստորանում մատուցողուհի է աշխատել։ Նա սկսել է աշխատել մոր հետ՝ արտադրելով դպրոցական համազգեստ։ Պոնսե դե Լեոնին անսպասելիորեն հարձակման է ենթարկել Ջոնաթան Վեգան, որը 2014 թվականի մարտի 27-ին մեկ լիտր ծծմբական թթու է ցողել նրա դեմքին և մարմնին, երբ նա այցելել է իր մորը Սանտա Բարբարայում։ Վեգան՝ նախկին հարևանը, ըստ լուրերի, «տարված էր» Պոնսե դե Լեոնով և սպառնացել է նրան սպանել այն բանից հետո, երբ աղջիկը մերժել է նրա հետ հարաբերություններ սկսելու առաջարկը։ Նրա մարմնի 24%-ը խիստ այրվել է հարձակման արդյունքում։ Այս հարձակումից ի վեր Պոնսե դե Լեոնը դեմքի և մարմնի 37 վերականգնողական վիրահատություն է տարել։

Հանրային հնչեղություն և նոր օրենք
---------------------------------

Նրա դեպքը եզակի չէր։ Այս հարձակումից երեք տարի առաջ հայտնի է դարձել, որ Կոլումբիան ունի աշխարհում մեկ շնչի հաշվով թթվային հարձակումների ամենաբարձր ցուցանիշներից մեկը։ Այնուամենայնիվ, քանի դեռ դեպքից մի քանի ամիս անց չէր սկսվել Պոնսե դե Լեոնի արշավը, երկրում նման հանցագործությունների դեմ գործուն օրենք գոյություն չուներ։
Նրա անունը կրող նոր օրենքը սահմանում է թթու ցողելը որպես կոնկրետ հանցագործություն և բարձրացնում է առավելագույն պատիժը այն կատարողների համար մինչև 50 տարվա ազատազրկում։ Օրենքը նաև նպատակ ուներ զոհերին տրամադրել ավելի լավ պետական բժշկական օգնություն, ներառյալ վերականգնողական վիրաբուժությունը և հոգեբանական թերապիան։ Պոնսե դե Լեոն հույս է հայտնել, որ նոր օրենքը զսպող գործոն կհանդիսանա ապագա հարձակումների դեմ։

Լուսաբանում ԶԼՄ-ներում
----------------------

Պոնսե դե Լեոն իր քարոզարշավի ընթացքում համարձակորեն հանդես է եկել պաշտպանիչ դիմակով։ Այնուամենայնիվ, նա որոշել է ցույց տալ իր դեմքը, երբ «Նատալյա Պոնսե դե Լեոնի վերածնունդը» (իսպ.՝ El renacimiento de Natalia Ponce de León) գիրքը, որը պատմում է նրա պատմությունը, հրատարակվել է 2015 թվականի ապրիլին։

Ծանոթագրություններ
------------------

* Տեսաձայնային նյութեր Վիքիպահեստում

1. ↑  «BBC 100 Women 2016: Who is on the list?». *BBC News* (անգլերեն). 2016 թ․ նոյեմբերի 21. Արխիվացված է օրիգինալից 2016 թ․ դեկտեմբերի 23-ին. Վերցված է 2019 թ․ հուլիսի 28-ին.
2. ↑  Tiempo, Casa Editorial El. «Avanza el juicio contra Jonathan Vega, el agresor de Natalia Ponce - Bogotá - El Tiempo». *El Tiempo* (իսպաներեն). Արխիվացված է օրիգինալից 2016 թ․ դեկտեմբերի 21-ին. Վերցված է 2020 թ․ ապրիլի 28-ին.
3. 1 2  «aljazeera.com retrieved 8th Dec 2016». Արխիվացված օրիգինալից 2017 թ․ փետրվարի 14-ին. Վերցված է 2020 թ․ ապրիլի 28-ին.
4. ↑  Charner, Flora. (2015). *Survivors of acid attacks in Colombia fight for justice.* america.aljazeera.com. Retrieved from:  Արխիվացված 2017-02-14 Wayback Machine
5. ↑  Colombia: Man accused of high profile acid attack arrested. (2014). *BBC News.* Retrieved from:  Արխիվացված 2020-11-02 Wayback Machine
6. 1 2 3  «Daily Record». Արխիվացված օրիգինալից 2017 թ․ նոյեմբերի 13-ին. Վերցված է 2020 թ․ ապրիլի 28-ին.
7. ↑  «Colombia, líder vergonzoso en ataques con ácido». *www.fucsia.co*. Վերցված է 2020 թ․ ապրիլի 28-ին.`{{cite web}}`: CS1 սպաս․ url-status (link)
8. ↑  Tiempo, Casa Editorial El. «El renacimiento de Natalia Ponce de León - Justicia - El Tiempo». *El Tiempo* (իսպաներեն). Արխիվացված է օրիգինալից 2016 թ․ դեկտեմբերի 21-ին. Վերցված է 2020 թ․ ապրիլի 28-ին.